ठीक है, तो मुझे एक ख़्याल आया।
मेरी समझ में आया कि मेरी एक समस्या यह है
कि मैं नयी चीज़ों के प्रति बहुत प्रतिरोधी हूँ।
मैं बस अक्सर ना कह देती हूँ, जो सिर्फ़ डर है।
तो मैंने तय किया कि मैं चीज़ों के लिए बस हाँ कहूँगी।
तो जब तुम्हें गाड़ी चलाने के लिए किसी की ज़रूरत थी,
मैंने हाँ कहा क्योंकि शायद मैं कुछ सीख पाऊँगी, पता है?
ख़ैर। मेरे ख़्याल से मैं यह कहने की कोशिश कर रही हूँ,
मुझे वाक़ई लगता है तुम ज़िंदगी की महत्वपूर्ण बातों में मेरी मदद कर सकते हो,
और मैं इस मौक़े के लिए आभारी हूँ।
तुम मुझसे बात कर रही थीं?
हाँ।
माफ़ करना, प्यारी लड़की।
महिला आवाज़ के कुछ सुर हैं जिन्हें सुनने में अब मैं सक्षम नहीं हूँ।
मैं इसे तारीफ़ समझूँगी कि तुम्हें पता था मैं एक लड़की हूँ।
सच कहूँ तो इस सहायता के लिए आभारी हूँ।
जैसा कि तुम जानती हो, मैंने अपना एकांत भंग नहीं किया होता
अगर बहुत ज़रूरी काम नहीं होता।
हाँ, वह सुनने में बहुत ज़रूरी लग रहा है, यार। हम कहाँ जा रहे हैं?
एक पुराने लेखक दोस्त के घर। ख़ैर, वह एक दुश्मन है।
वह एक प्रतिभाहीन लेखक है जिसने मेरे जीवन के प्यार को मुझसे छीन लिया।
हमने चालीस साल से बात नहीं की है,
और हाल में उसने मुझसे संपर्क किया और मुझसे आकर मिलने की भीख माँगी।
कहा वह माफ़ी माँगना चाहता है।
अच्छी बात है।
-तो तुम लोग मेल-मिलाप कर लोगे? -नहीं।
मैं उसकी पत्नी की ले लूँगा।
मिथकीय तलाश
देखो, मुझे नहीं लगता मैं इस बारे में पूरी तरह सहज हूँ।
उसकी चिंता मत करो। मैं 15 मिनट में अंदर जाकर बाहर आ जाऊँगा।
हाँ, समस्या समय की नहीं है।
यह इसकी ज़्यादा है कि तुम किसी की पत्नी के साथ संभोग करने वाले हो।
मैं वाक़ई उसकी पत्नी के साथ संभोग नहीं करने वाला हूँ।
ऐन को मरे सालों हो चुके हैं। मैं अलंकार में बात कर रहा हूँ।
मैं यहाँ पीटर को धोखा देने के लिए आया हूँ।
मेरी कई सफलताओं का घमंड दिखाकर उसे ऐसा नपुंसक बनाऊंगा कि कभी ठीक ना हो सके।
यह बेहद तुच्छ और अनावश्यक रूप से जटिल लग रहा है।
उन्होंने मेरी किताबों के बारे में यही कहा था।
उसने मुझे उस विभाग में पीटर को हराने से नहीं रोका।
मैं अपनी साहित्यिक उपलब्धियों के वज़न के नीचे उसे कुचल दूँगा।
और जब सही पल आएगा, मैं उसे निकालकर दिखा दूँगा।
बाहर मत निकालना।
ओह, हाँ। मैं उसे बाहर निकालकर उसके चेहरे के सामने लाऊँगा।
-मेरा नेब्युला। -शुक्र है।
तुम मदद कर सकती हो। अंदर मेरी तारीफ़ करना।
वीडियो गेम की कोई बात मत करना।
साहित्यिक दुनिया में उसे ओछी नज़र से देखा जाता है।
मेरी किताबों पर केंद्रित रहना।
मैंने इसकी उम्मीद नहीं की थी।
जवाब ढूँढने का रास्ता हमेशा वैसा नहीं होता जैसा तुमने सोचा हो।
बस कूद पड़ो। अजीब बनो।
तुम शायद वाक़ई कुछ सीख जाओ।
हैलो। आप श्रीमान लॉन्गबॉटम होंगे।
हाँ, सही है।
और आप कौन हैं?
माग्डा। मिलकर ख़ुशी हुई। पीटर आपका इंतज़ार कर रहा है।
-शानदार घर है। -वैसे, शुक्रिया, प्यारे लड़के।
मैं एक लड़की हूँ।
माफ़ करना। बालों की वजह से ऐसा लगा।
-पीटर। -कार्ल।
हैलो, पुराने दोस्त।
बहुत समय हो गया।
हाँ, वाक़ई बहुत समय हो गया।
-तुम अच्छे दिख रहे हो। -बुरा दिखता हूँ, लेकिन अच्छा लगता है।
तुम्हें देखकर बहुत ख़ुशी हुई।
-माफ़ कीजिए। हाँ। मैं... -यह मेरी ड्राइवर है।
हाँ। मैं ड्राइवर हूँ।
और फिर भी तुम अंदर आ गईं।
हाँ।
वह एक दिलचस्प चुनाव था।
-तुमसे मिलकर अच्छा लगा। -आपसे मिलकर अच्छा लगा।
सब लोग ठीक हैं यहाँ?
आप कुछ पीना चाहेंगे? चाय, नींबू पानी?
व्हिस्की, बिना पानी के। मेरी ड्राइवर भी वही लेगी।
-दिन का समय है। -वाक़ई।
और मुझे गाड़ी चलानी है।
बहुत पेशेवर।
मैं सबसे अच्छों को नौकरी पर रखता हूँ। मैं इसकी व्हिस्की पी लूँगा।
बेशक़।
वह ख़ूबसूरत है।
वह माग्डा है।
वह मेरे साथ कुछ सालों से है। पता नहीं उसके बिना मैं क्या करूँगा।
दिलचस्प।
बहुत दिलचस्प।
अरे। यह तुम हो, सी.डब्लू.?
हाँ।
मुझे आश्चर्य है तुम इसे यहाँ रखते हो, दोस्त।
क्यों नहीं रखूँगा? वह मेरी ज़िंदगी के सबसे अच्छे समयों में से था।
ओह, हाँ।
तभी मैं ऐन से मिला था।
हाँ।
और एक-साथ हमने यह शानदार परिवार बनाया।
दस पोते-पोतियाँ, अगर मान सकते हो।
काफ़ी सारे पोते-पोतियाँ हैं। मेरे 12 हैं।
-यह एक है। -क्या?
तुम्हारी ड्राइवर तुम्हारी पोती है?
कैलपुर्निया। मेरी सबसे बड़ी फैन है।
-हाँ, मैं हूँ। -वह समलैंगिक भी है।
हाँ।
हाँ, हाँ।
नेब्युला। यह जाना-पहचाना लग रहा है।
ज़ाहिर है, यह ऐन का है। यह सब उसके हैं।
वह बहुत मशहूर थी।
पीटर, दूसरी तरफ़, ख़ैर, वह...
"सर्जनात्मक " सही शब्द होगा ना?
मेरे ख़्याल से ऐसा कह सकते हैं।
उसके बारे में और क्या कहेंगे जिसने 19 लघु उपन्यास लिखे हों?
उन्नीस! और ध्यान रहे, सब एक ही किरदार के बारे में हैं।
जिसका नाम है "द हैमरफॉल साइकिल"।
तुमने उनके बारे में नहीं सुना होगा।
शायद तुम एक पढ़ना चाहो?
हाँ, शुक्रिया। यह बढ़िया है।
-इससे शुरुआत करो। यह ऐन की है। -ठीक है।
वह एक सच्ची जीनियस थी।
वह थी। अपने आप में इकलौती थी।
यह लीजिए।
अरे, शुक्रिया।
ख़ैर, अब मुद्दे की बात पर आते हैं।
देवियों, कृपया हमें अकेला छोड़ देंगी?
तुम्हारा और समय लेने की ज़रूरत नहीं है।
नहीं, मेरे ख़्याल से 40 साल ही बहुत हैं, क्षमा के इंतज़ार में।
बेशक़ हैं।
समझ नहीं आता कहाँ से शुरुआत करनी चाहिए।
जब भी तुम तैयार हो।
मैं बिल्कुल तैयार हूँ।
हाँ, मैं भी।
तो बोलो।
मैं?
मैं माफ़ी नहीं माँग रहा। तुम माँग रहे हो।
मैं माफ़ी नहीं माँग रहा।
तो मैं इतनी दूर किसलिए आया हूँ?
तुम्हें मुझसे माफ़ी माँगनी है।
क्या बकवास है। तुमने मुझसे संपर्क किया।
कहा कि तुम संबंधों को ठीक करना चाहते हो।
-संबंधों को ठीक करना? -हाँ।
बकवास।
जिनी। मेरी बेटी। बिल्कुल अपनी माँ की तरह है। ज़िद्दी।
उसी ने यह सब किया होगा।
और तुम्हें लगा मैं...
भला मैं माफ़ी किसलिए माँगूँगा?
त्रिमूर्ति तोड़ने के लिए।
तुम हमारी ज़िंदगियों से ग़ायब हो गए, कार्ल।
तुम ऐन के अंतिम संस्कार में भी नहीं आए।
उसने अपना चयन कर लिया था।
समझा।
मुझे हमेशा से शक़ था कि तुम जलते थे।
जलता था? एक बेवक़ूफ़ से?
एक इतने मूर्ख आदमी से जिसे उसकी ही औलाद ने बुद्धू बना दिया? बिल्कुल नहीं!
बहुत हो गया।
तुम जा सकते हो।
क्षमायाचना मिलने तक नहीं।
पागल मत बनो। मैं तुमसे किसलिए माफ़ी माँगूँगा?
मुझे पता नहीं।
शायद ज़बरदस्ती ऐन के गले पड़ने के लिए।
उसे मेरे ख़िलाफ़ भड़काने के लिए।
नेब्युला जीतने के बाद तुम एक असहनीय शेख़ीबाज़ बन गए थे।
हर बार मुझे नीचा दिखाते थे।
मैंने ऐसा कुछ...
तुमने ऐन से कहा मैं पैसों के लिए बेकार बहुसंख्यक कहानियाँ लिखता हूँ।
उसे संदर्भ से बाहर लिया गया है। लेकिन मैं उस पर क़ायम हूँ।
तुमने उसे मेरे ख़िलाफ़ भड़काने की पूरी कोशिश की!
क्या वह मैं था जिसने तुम्हें ऐसी बदसूरत शक़्ल दी?
मुझे लगा वह तुम्हारी माँ थी!
कुत्ते के बच्चे!
अरे! अरे!
तुम बहुत ढीठ हो कि यहाँ आए।
तुम भी हो, उस हैमरफॉल बकवास की 19 किश्तें निकाल दीं
जबकि तुमने हमारी पीढ़ी की सबसे महान लेखिकाओं में से एक से शादी की थी।
ऐन को "द हैमरफॉल साइकिल" बहुत पसंद थी।
-उसने उन्हें जीवंत और उत्तेजक कहा था। -"उत्तेजक।"
हाँ, मैंने आवरण पत्र देखा है।
हर किताब पर वही है।
शायद मैंने स्तर बना कर रखा है।
इसीलिए 20वीं किताब अब तक नहीं लिखी है?
उसे पढ़ने के लिए कोई मिल नहीं रहा है?
कभी लिखी ही नहीं।
जब ऐन चली गई, मेरी प्रेरणा भी चली गई।
ओह, छोड़ो भी। अपने अधपके साहित्यिक कचरे के लिए उसे दोष मत दो।
इन दिनों तुम्हारी किताबों के कवर पर कौन से चमकदार शब्द सजे हुए हैं?
मैं तुम्हें बता दूँ, "हार्पर" ने मेरी आख़िरी किताब को
"बेलगाम अंतरिक्षीय अश्लीलता" कहा है।
तुम्हें क्या हो गया, मेरे दोस्त?
तुम्हारी शुरुआत इतनी शानदार हुई थी।
"आँसू"...
एक जीत थी।
तुम नाटकत्रय ख़त्म नहीं कर पाए। क्यों?
मैं वह लिख रहा हूँ।
तुम्हें पता नहीं होगा, दोस्त, लेकिन अच्छे लेखन में समय लगता है।
और 42 सालों तक पीने और वेश्यावृत्ति करने में क्या लगता है?
मैंने एक नेब्यूला अवार्ड जीता है।
तुम दस हज़ार किताबें भी लिख लो तो वह हासिल नहीं कर पाओगे।
जबकि मैं चाहे ज़िंदगी में एक शब्द भी और ना लिखूँ,
लेकिन फिर भी मेरे पास सबूत होगा
कि मेरी पहली ही किताब बहुत प्रतिभावान थी।
लेकिन उसकी उत्तरकथा...
वह उस स्तर की नहीं थी, है ना?
उसमें कोई दम नहीं है।
वह ख़ुद को समझता क्या है? बक... मैं ख़ुद? सवाल ही नहीं उठता।
वह काफ़ी तीव्र था। यहाँ से चलने के लिए तैयार हो, दादू?
नहीं। नहीं, नहीं। मैं अभी नहीं जाऊँगा। मैं उसकी पत्नी की ले लूँगा।
जानती हूँ। अलंकारिक रूप से।
नहीं, वाक़ई। मैं वाक़ई उसकी नयी पत्नी के साथ संभोग करूँगा।
-तुम किसकी बात कर रहे हो? -वह पूर्वी यूरोपियन महिला।
मैं उसे अपना बना लूँगा।
माग्डा उसकी नर्स है, यार।
तब उससे सब बदल जाता है।
मैं उसकी नर्स के साथ संभोग करूँगा।
हे भगवान।
क्या सब ठीक है?
-हाँ। -नहीं।
-तो आप खाने के लिए रुक रहे हैं? -नहीं।
हाँ।
यह चिकन शानदार है, माग्डा। तुम कमाल का खाना बनाती हो।
-ओह, नहीं। मैं नहीं... -नहीं, नहीं। विनम्र मत बनो।
यह बहुत नम है।
कार्ल, खाना उसने नहीं बनाया है।
वह नर्स है, याद है?
-मेरे साथ बहस मत करो, कैसेंड्रा। -कैलपुर्निया।
ओह, हाँ।
अपने तमाम पोते-पोतियों में से मैं इसे पहचानने में गड़बड़ कर रहा हूँ।
हम लॉन्गबॉटम अपने बच्चे पैदा करने की क़ाबिलियत के लिए जाने जाते हैं।
मुझे ख़ुशी है तुम्हें खाना पसंद आया, कार्ल।
ऐसे आदमी से यह सुनना अच्छा लगता है जो माँस भूनने के बारे में इतना जानता है।
क्या तुम जानती हो तुम्हारे दादा राजकीय मेले में चिकन बेचते थे?
वह रेनेसांस मेला था।
और मैं एक पुरस्कार विजेता भुने चिकन की सराय में
भूनने का मुख्य सरदार था।
कोई आश्चर्य नहीं कि तुमने 40 सालों में कोई अच्छी किताब नहीं लिखी।
तुम चिकन पर मक्खन लगाने में व्यस्त थे।
मैं अपने नाटकत्रय को ख़त्म करने में व्यस्त था।
वह पुरस्कार विजेता भी है।
-उनमें से एक है। -हाँ। किताबें बदलती रहती हैं।
दरअसल, हम में से कुछ लोगों को वही किताब 19 बार लिखना अच्छा नहीं लगता है।
उसे 19 किताबों की श्रृंखला कहते हैं।
ज़रूर कहते हैं।
चीज़ों को अंतहीन तौर पर दोहराने की बात पर, मुझे एक जाम और चाहिए।
आराम से, वह नर्स है।
मैं जितनी तेज़ी से चाहूँ उतनी तेज़ी से पीऊँगा, कैलिफ़ोर्निया।
मेरे ख़्याल से तुमने काफ़ी पी ली है।
यह तो बस शुरुआत है।
वाक़ई?
क्योंकि मुझे बस ऐसा आदमी दिख रहा है जो ख़त्म हो चुका है।
बस हो गया! मैं जा रहा हूँ।
-ख़ैर, यह मज़ेदार था। -शौचालय तक।
जैकपॉट।
मुझे चिकन वाला बुलाओगे।
ख़ैर, यह चिकन वाला...
तुम्हारी मेज़ में मल त्याग करेगा, दोस्त।
तो, कैलपुर्निया, तुम कब से समलैंगिक हो?
-मुझे जाकर उन्हें देखना चाहिए। -कोई ज़रूरत नहीं है। मैं आ गया।
यह क्या है?
मैं अपनी पिछली ग़लतियों के लिए माफ़ी चाहता हूँ।
मैं अब अपने जैसा महसूस कर रहा हूँ।
मुझे नहीं लगता यह आश्वासन है।
मैं तुम्हें अब और परेशान नहीं करूँगा।
कालामारी, हम जा रहे हैं।
जाओ जाकर कार चालू करो। मैं एक मिनट में आता हूँ।
हाँ!
हाँ, ख़ैर, हमें रहने देने के लिए धन्यवाद,
और किताबों के लिए।
मैं दोनों पढूँगी।
और माफ़ कीजिए, और हाँ।
-मैं तुम्हें छोड़ आती हूँ। -ज़रूरत नहीं है। कोई बात नहीं।
-नहीं, कृपया। -ठीक है।
चलो विदा लेने से पहले लड़ते नहीं हैं।
सच यह है कि मैं तुम्हारी इज़्ज़त करता हूँ।
कैसे ना करूँ? तुमने 19 किताबें लिखी हैं।
वह क़ाबिलेतारीफ़ है।
लेकिन 19 एक अजीब संख्या है। क्यों ना 20 कर लो?
हाँ, तुमने ऐन के मरने के बाद लिखना बंद कर दिया।
तुमने अपनी प्रेरणा खो दी। या वह... तुम्हारा करियर था?
संपूर्ण विनाश। हैमरफॉल श्रृंखला की 20वीं किताब।
तुम इसके साथ क्या कर रहे हो?
तुमने कहा तुमने लिखी ही नहीं!
लेकिन वह तुम्हारी मेज़ की दराज़ में सामने ही रखी थी।
इसे प्रकाशित क्यों नहीं करवाया?
-मैं अब भी इसमें शोधन कर रहा हूँ। -झूठे!
तुमने इसे ख़त्म कर लिया। तुमने इसे प्रकाशनाधिकार भी कर लिया।
इसे मुझे दो!
ध्यान से, दोस्त।
तुम अब उतने फुर्तीले नहीं हो
जितना "हैमरफॉल 1: द डार्केस्ट ऑवर" का लेखक था।
पीटर, कृपया बताओ, इस हीरे को किसने प्रकाशित किया?
यह रहा। रैंडम हाउस।
और उस समय ऐन का प्रकाशक कौन था?
हाँ, रैंडम हाउस। क्या संयोग है।
लेकिन एक समय उसने प्रकाशक बदल लिए थे, है ना?
और नया वाला कौन था?
कौन था वह...
टोर, ज़ाहिर है।
और यह दिलचस्प है ना?
तुमने भी उस साल प्रकाशक बदल लिए।
और तुम्हारी सबसे नयी किताब प्रकाशित करने का सौभाग्य किसे मिला?
टोर। क्या बात है।
दरअसल, टोर तुम्हें और ऐन दोनों को प्रकाशित करता रहा।
हर किताब, ठीक उसकी मौत होने तक। गज़ब।
ज़ाहिर है, उसके बाद वे ऐन को और प्रकाशित नहीं कर सकते थे।
वह जा चुकी थी। लेकिन उन्होंने तुम्हें क्यों बंद कर दिया?
मैं बताता हूँ क्यों।
क्योंकि उन्होंने सिर्फ़ ऐन पर एहसान करने के लिए तुम्हें प्रकाशित किया था।
उनकी स्टार!
और जब वह मर गई, उन्होंने बोझ को हटा दिया।
तुम कभी इस कहानी को ख़त्म नहीं कर पाओगे
क्योंकि अब कोई बचा नहीं है जो इसे सुनना चाहता हो।
ख़ैर, उन्होंने मेरी आख़िरी किताब अस्वीकार कर दी थी।
आख़िरकार हम सच जान गए!
और तुम्हें शर्म आनी चाहिए कि अपनी बेटी की मदद से
मुझे लालच देकर यहाँ बुलाया, ताकि मुझे नशे में डालकर शर्मिंदा कर सको।
मैंने ऐसा कुछ नहीं किया।
वाक़ई? तो उसने ऐसा क्यों किया?
क्योंकि मैं मर रहा हूँ, बेवक़ूफ़।
क्या?
मैं मर रहा हूँ।
और मेरी बेटी अब भी इतनी छोटी है कि उसे लगता है...
समापन होता है।
ख़ैर, वह वाक़ई होता है।
बस तुम्हारे लिए नहीं।
और वैसे, वह चिकन ज़्यादा पका हुआ था।
कार्ल।
"स्टोबोर से बचना।"
चलो!
-चलाओ! -चला रही हूँ।
हे भगवान, यार।
तो तुम्हें वह मिल गया जो तुम्हें चाहिए था?
तुमने उसे धोखा वगैरह दे दिया?
हाँ।
मैं विजयी हूँ।
ठीक है। अच्छा है, मेरे ख़्याल से।
पता नहीं, यार। मैं शुरुआत से ज़्यादा भ्रमित महसूस कर रही हूँ।
मतलब, मैं कूद पड़ी, और सब कुछ वाक़ई अजीब हो गया।
लेकिन मुझे नहीं लगता मैंने कुछ सीखा है।
बचना।
-क्या? -बचना...बचना... स्टो...
स्टो...
नहीं, नहीं। सी.डब्लू., नहीं! नहीं! नहीं!
मैं पूरे दिन हाँ कहती रही हूँ।
मेरी कार में उल्टी करने के लिए मैं हाँ नहीं कहूँगी!
हे भगवान, यार। मैंने तुम्हें लाने
और उस पूरी अजीब धोखे वाली बात के लिए हाँ कहा।
और तुम्हें नशे में धुत्त होते देखने के लिए। मैं इससे थक चुकी हूँ।
स्टोबोर।
स्टो...
सी.डब्लू.?
-सी.डब्लू.। -कार्ल।
कार्ल।
आप ठीक हैं?
ऐन?
ओह, नहीं। मैं जिनी हूँ, उनकी बेटी।
हे भगवान, तुम बिल्कुल उसके जैसी दिखती हो।
शुक्रिया, हाँ।
मुझे विरासत में अपनी माँ का चेहरा और अपने पिता की बदहज़मी मिली है।
लीजिए। इसे पीजिए।
मैं वापस यहाँ कैसे आया?
आपकी पोती आपको वापस लेकर आई।
आप उसकी कार में बेहोश हो गए थे, और उसे लगा आप मर रहे हैं।
मैं समझ गया।
शायद वह सही है।
तो यह हैं सी.डब्लू. लॉन्गबॉटम।
कहना पड़ेगा आप वैसे बिल्कुल नहीं हैं जैसा मैंने सोचा था।
ख़ैर, मैं वैसा भी नहीं हूँ जैसा मैंने सोचा था।
मुझे यक़ीन है तुम्हारी माँ ने तुम्हें डरावनी कहानियाँ सुनाई होंगी।
दरअसल, उन्होंने कभी आपका ज़िक्र नहीं किया।
एक दिन तक, जब वह इसके साथ घर आईं।
उन्होंने इसे वीसीआर में लगाने को कहा।
मिथकीय तलाश
ऐसा रोज़ नहीं होता है कि आपकी 70 वर्षीय माँ एक वीडियो गेम के साथ घर आती हैं।
लेकिन फिर उन्होंने कहा कि यह उनके एक पुराने दोस्त ने लिखा है।
उसने मुझे अपमानित करने के लिए मेरी असफलता का यह चिन्ह रखा।
क्या? नहीं। नहीं।
उन्हें बहुत गर्व था कि आपने अपनी जगह ढूँढ ली।
उन्होंने कहा कि आपने इस वीडियो गेम वाली चीज़ का अनुमान
पहले ही 70 के दशक वगैरह में लगा लिया था।
मैंने लगाया था। हाँ।
उसे याद था।
हाँ। उन्होंने यह भी कहा कि आपने अगले तीन दशक ड्रग्स लेते हुए बिताए।
वह भी सही है।
ख़ैर... माफ़ कीजिए मैंने आपको धोखे से यहाँ बुलाया।
मैं पागल थी जो मैंने सोचा कि दो बूढ़े लोग जो एक ही काम करते हैं
और जिनकी एक जैसी अजीब रुचियाँ हैं,
किसी एक के मरने से पहले शायद फिर से दोस्ती करना चाहें।
मेरे ख़्याल से माफ़ करना मुश्किल होता है
जब आप एक ज़िद्दी बच्चे हों जो अपनी ग़लती नहीं मान सकता।
वैसे, मैं आपकी बात कर रही थी।
हाँ, मैं समझ गया।
बढ़िया।
इसे मत भूलिएगा।
भगवान, क्या वे किसी को भी यह पकड़ा देते हैं?
हाँ, दे देते हैं।
मैं एक चुरा रही हूँ।
अरे।
"स्टोबोर से बचना।"
कुछ नहीं।
अलविदा, मेरी दोस्त।
पीटर, कल रात मेरा व्यवहार, मैंने एक मूर्ख व्यक्ति की तरह बर्ताव किया।
और मैंने ऐसी बातें कही जो माफ़ी के लायक़ नहीं हैं।
तुमने मेरी मेज़ में मल त्याग भी किया।
ओह, हाँ। वह भी।
तुमने ऐसा कुछ नहीं कहा जो सच नहीं था।
काश...
इन्हें थोड़ी ताज़ी हवा चाहिए।
मैं...
मैं ले जाऊँ?
हे भगवान।
उसने उस दिन से शुरुआत की जब से हम यहाँ रहने आए।
"उगने वाले बीजों के नाम।"
वाक़ई।
ज़ाहिर है, मैं शहर में रहना चाहता था, लेकिन...
तुमने यह उसके लिए किया।
तुम मुझसे बेहतर आदमी हो, पीटर।
हाँ, एक अच्छा आदमी...
और एक औसत लेखक।
ख़ैर, उसके बारे में मुझे नहीं मालूम।
ऐसे कितने लेखक हैं जो बीस किताबों की श्रृंखला लिखने का दावा कर सकते हैं?
तुमने कैसे...
उससे फ़र्क नहीं पड़ता।
पता है, यह दुखद है कि दुनिया कभी नहीं जान पाएगी कि इसका अंत कैसे हुआ।
इसका अंत एक लाश के साथ होता है। मेरी।
नहीं, मेरा मतलब ब्योर्न हैमरफॉल और बेलेरोफॉन के कर्मीदल के लिए।
आख़िरी बार जब हमने उन्हें देखा था,
वे एंड्रोमेडा सेक्टर से हाइपरस्पेस में बस घुसे ही थे।
तुमने उन्नीसवीं किताब पढ़ी है?
मैंने सारी पढ़ी हैं।
कुछ एक बार से ज़्यादा।
मैं हमेशा से एक प्रशंसक रहा हूँ।
मैं जलता था, हाँ।
ग़ुस्से में था, बिल्कुल।
ज़्यादातर समय नशे में रहता था।
हमेशा से प्रशंसक था।
इसे ले लो।
कम से कम एक इंसान तो पढ़ेगा।
मैं ख़ुद लेखक से सुनना ज़्यादा पसंद करूँगा।
यह काफ़ी लंबी है। तुम्हारे पास कितना समय है?
जब तक यह ख़त्म नहीं हो जाती।
"यूएसपीसी बैटल-क्रूज़र बेलेरोफॉन
के कमांड सेंटर में एकमात्र ध्वनि थी
सब-लाइट ड्राइवों का धीमा स्पंदन।
कर्मीदल चुपचाप खड़ा ऐंटीगोने 5 के टूटे हुए अवशेषों को देख रहा था।"
"टूटे हुए अवशेष"?
ऐंटीगोने को क्या हुआ?
"अचानक हैमरफॉल की नींद टूट गई। वह एक सपना था।
या शायद एक बुरा सपना था।
शायद भविष्य का एक दृश्य था।
उसने शून्य गुरुत्वाकर्षण झूले से अपने पैर निकाले,
कॉम्स पैनल की ओर गया और ब्रिज से संपर्क किया।"
उप-शीर्षक अनुवादक: मीनू